PIMO อวดกำไร Q1 โต 64% แตะ 33 ลบ. อานิสงส์รายได้ขายเพิ่ม
PIMO อวดกำไรไตรมาส 1 โต 64% แตะ 33 ลบ. อานิสงส์รายได้ขายเพิ่มจากทุกผลิตภัณฑ์ จากงวดเดียวกันของปีก่อน มีกำไร 20 ลบ.
PIMO อวดกำไรไตรมาส 1 โต 64% แตะ 33 ลบ. อานิสงส์รายได้ขายเพิ่มจากทุกผลิตภัณฑ์ จากงวดเดียวกันของปีก่อน มีกำไร 20 ลบ.
13 พ.ค. 2565

บริษัท ไพโอเนียร์ มอเตอร์ จำกัด (มหาชน) หรือ PIMO รายงานผลการดำเนินงานงวดไตรมาส 1/2565 สิ้นสุดวันที่ 31 มี.ค.2565 ดังนี้

โดยบริษัทฯ มีรายได้ในไตรมาส 1/2565 อยู่ที่ 351.68 ล้านบาท เพิ่มขึ้น 126.89 ล้านบาท หรือเพิ่มขึ้น 56.45% จากงวดเดียวกันของปีก่อน แบ่งเป็นรายได้จากการขาย อยู่ที่ 339.21 ล้านบาท เพิ่มขึ้น 124.46 ล้านบาท หรือเพิ่มขึ้น 57.96% จากงวดเดียวกันของปีก่อน เมื่อเทียบสัดส่วนรายได้จากการขายในประเทศและต่างประเทศในไตรมาส 1/2565 รายได้จากการขายในประเทศ อยู่ที่ 44% ส่วนต่างประเทศ อยู่ที่ 56% โดยหลักๆมาจากการเพิ่มขึ้นของยอดขายทุกผลิตภัณฑ์ทั้งในประเทศและต่างประเทศ ได้แก่ มอเตอร์แอร์ มอเตอร์ปั๊มบ้าน มอเตอร์กำลัง และมอเตอร์ปั๊มน้ำ